
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 186 

4 Νοεμβρίου 2010 


ΠΕΡ ΙΕΧΟΜ ΕΝΑ 

ΚΑΝΟΝΙΣΜΟΙ 

216. Περί συστάσεως και λειτουργίας του Ιερού Προ¬ 

σκυνήματος «ΠΑΝΑΓΙΑ Η ΠΕΡΠΑΤΟΥΣΑ» ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΛΑΓΚΑΔΑ. 4 

217. Περί καταργήσεως του ανακηρυχθέντος Ιερού 
Προσκυνηματικού Ναού «ΑΓΙΟΥ ΜΕΓΑΛΟΜΑΡ- 
ΤΥΡΟΣ ΤΡΥΦΩΝΟΣ ΝΕΑΣ ΛΕΥΚΗΣ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΑΣΤΟΡΙΑΣ» και του υπ’ αριθμ. 
130/1999 Κανονισμού της Ιερός Συνόδου της Ιε¬ 
ραρχίας της Εκκλησίας της Ελλάδος, περί λει¬ 
τουργίας, διοικήσεως και διαχειρίσεως αυτού. 2 

218. Περί τροποποιήσεως του υπ’ αριθμ. 195/2009 Κα¬ 

νονισμού «Περί λειτουργίας, διοικήσεως και δι¬ 
αχειρίσεως του Ιερού Προσκυνήματος “ΑΓΙΑΣ 
ΘΕΟΔΩΡΑΣ ΒΑΣΤΑ ΤΗΣ ΙΕΡΑΣ ΜΗΤΡΟΠΟΛΕΩΣ 
ΓΟΡΤΥΝΟΣ ΚΑΙ ΜΕΓΑΛΟΠΟΛΕΩΣ”. 3 

219. Περί τροποποιήσεως και αντικαταστάσεως δια 

νέου Κανονισμού του Κανονισμού λειτουργίας 
Πνευματικού και Πολιτιστικού Κέντρου Αγιός 
της Ιερός Μητροπόλεως Δημητριάδος και Αλ¬ 
μυρού. 4 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 216/2010 
Περί συστάσεως και λειτουργίας του Ιερού Προσκυνή¬ 
ματος «ΠΑΝΑΓΙΑ Η ΠΕΡΠΑΤΟΥΣΑ» ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΛΑΓΚΑΔΑ. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 1 παρ. 4 και 59 του 
Ν. 590/1977 «Περί του Καταστατικού Χάρτου της Εκκλη¬ 
σίας της Ελλάδος». 


2. Την υπ’ αριθμ. 33/30.7.2010 Απόφασιν του Μητροπο- 
λιτικού Συμβουλίου της Ιεράς Μητροπόλεως Λαγκαδά. 

3. Την υπ’ αριθμ. 15/27.7.2010 Πράξιν και την υπ’ αριθμ. 
560/13.8.2010 Πρότασιν του Σεβασμιωτάτου Μητροπο¬ 
λίτου Λαγκαδά Ιωάννου. 

4. Την από 25.8.2010 Γνωμοδότησιν του Νομικού Γρα¬ 
φείου της Ιεράς Συνόδου. 

5. Την από 2.9.2010 Εγκριτικήν Απόφασιν της Διαρκούς 
Ιεράς Συνόδου και 

6. Την από 8.10.2010 Απόφασιν Αυτής, ψηφίζει: 

Τον υπ’ αριθμ. 216/2010 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 216/2010 

«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΟΥ ΙΕΡΟΥ ΠΡΟ¬ 
ΣΚΥΝΗΜΑΤΟΣ «ΠΑΝΑΓΙΑ Η ΠΕΡΠΑΤΟΥΣΑ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΛΑΓΚΑΔΑ» 

Αρθρον1 

Ο Ιερός Ναός “Γενέσιον της Θεοτόκου” εις το χω- 
ρίον Ηράκλειον Λαγκαδά περιβεβλημένος έκπαλαι με 
την αγάπη και την ευσέβεια των κατοίκων της Επαρ¬ 
χίας Λαγκαδά, έχει καταστεί Ιερός χώρος τελέσεως 
Ιερών Ακολουθιών και Αγιαστικών πράξεων της Ανα¬ 
τολικής Ορθοδόξου Εκκλησίας μας, αναδεικνυόμενος 
καθ' ημέραν εις προσκυνηματικόν κέντρον, μετά των 
παραρτημάτων αυτού, ανακηρύσσεται νομικόν πρό- 
σωπον ιδιωτικού δικαίου, προσκυνηματικό κέντρο υπό 
την επωνυμίαν: «ΙΕΡΟΝ ΠΡΟΣΚΥΝΗΜΑ ΠΑΝΑΓΙΑΣ ΤΗΣ 
ΠΕΡΠΑΤΟΥΣΑΣ». 

Αρθρον 2 

Το Ιερόν Προσκύνημα έχει ιδίαν κυκλικήν σφραγίδα 
φέρουσαν γύρωθεν τας φράσεις: «ΙΕΡΟΝ ΠΡΟΣΚΥΝΗΜΑ 
ΠΑΝΑΓΙΑΣ ΤΗΣ ΠΕΡΠΑΤΟΥΣΑΣ», και εις το μέσον την 
εικόνα της Παναγίας. 

Αρθρον 3 

Σκοποί του Ιερού Προσκυνήματος είναι: 

α) Η καλλιέργεια και προαγωγή του λειτουργικού, θε- 
ολογικού, εποικοδομητικού, επικοινωνιακού και εν γένει 
του πολιτιστικού έργου της τοπικής Εκκλησίας της Μη- 
τροπολιτικής περιφερείας Λαγκαδά και η προβολή και 
διάδοσή του πέραν των ορίων αυτής. 

β) Η Φιλανθρωπική διακονία με την προαγωγή και την 
ενίσχυσιν του πνευματικού, φιλανθρωπικού και ιεραπο¬ 
στολικού έργου της Ιερός Μητροπόλεως Λαγκαδά. 

γ) Η λειτουργία Κέντρου Μελέτης και Έρευνας Εκ- 
φυλιστικών Νόσων του εγκεφάλου και συναφών δια¬ 
ταραχών (Αλτσχάϊμερ, Πάρκινσον) υπό την εποπτεία 
του καθηγητού Σταύρου Μπαλογιάννη, Προέδρου της 
Διεθνούς Εταιρείας. 

δ) Η ανάδειξις, συντήρησις, επισκευή και προβολή του 
Ιερού Προσκυνήματος. 

ε) Η λειτουργία ξενώνος φιλοξενίας προσκυνητών. 

Άρθρον 4 

1. Πόροι του Ιερού Προσκυνήματος είναι: 

α) Αι εισπράξεις εκ κηρίου, δίσκων, κυτίων, ιεροτελε¬ 
στιών, εισφορών και αφιερωμάτων. 

β) Δωρεαί, προσφοραί, κληρονομίαι, κληροδοσίαι και 
λοιπαί πόσης φύσεως αφιερώσεις και εισφοραί πιστών. 

γ) Αι πρόσοδοι εκ της κινητής και ακινήτου περιου¬ 
σίας του και αι τυχόν επιχορηγήσεις εξ οιουδήποτε 
φορέως. 

2. Αι εισπράξεις των πόρων του Ιερού Προσκυνήματος 
ενεργούνται δια διπλοτύπων Γραμματίων Εισπράξεων 
τεθεωρημένων υπό της Ιερός Μητροπόλεως και αι πλη- 
ρωμαί δί ειδικών Ενταλμάτων εις τα οποία επισυνάπτο¬ 
νται άπαντα τα δικαιολογητικά. 

3. Η διαχείρισις γίνεται συμφώνως προς τας διατάξεις, 
αι οποίαι ισχύουν δια τους Ενοριακούς Ιερούς Ναούς. 

Άρθρον 5 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιερός Μητροπόλεως Λαγκαδά 
και διοικείται υπό πενταμελούς (5/μελούς) Διοικητικής 
και Διαχειριστικής Επιτροπής (εφεξής Δ.Δ.Ε.) αποτε- 
λούμενης: 

α) Εκ του εκάστοτε Μητροπολίτου Λαγκαδά ως Προ¬ 
έδρου, αναπληρωμένου υπό του νομίμου αναπληρωτού 
αυτού. 

β) Εξ ενός Κληρικού οριζομένου υπό του Μητροπο¬ 
λίτου. 

γ) Εκ τριών λαϊκών επιλεγομένων υπό του Προέδρου 
επί τριετεί θητεία δυναμένην να ανανεούται. Και τα 
πέντε (5) μέλη της ως άνω Δ.Δ.Ε. επιλέγονται και διο¬ 
ρίζονται δια Πράξεως υπό του εκάστοτε Μητροπολίτου 
Λαγκαδά. 

2. Η Δ.Ε.Ε. κατά την πρώτην αυτής συνεδρίαν, συγκα- 
λουμένη εις σώμα, εκλέγει εκ των μελών αυτής τον 
Γραμματέα και τον Ταμίαν. Η Δ.Δ.Ε. συνεδριάζει συγκα- 
λουμένη υπό του Προέδρου κατά την κρίσιν αυτού και 
κατά τας εκάστοτε αναφυομένας ανάγκας. Το αξίωμα 
των μελών της Δ.Δ.Ε. είναι τιμητικόν και άμισθον. 

3. Η Δ.Δ.Ε. ευρίσκεται εν απαρτία παρισταμένων απα- 
ραιτήτως του Προέδρου ή του νομίμου αναπληρωτού 
αυτού και δύο (2) τουλάχιστον εκ των μελών της. Αι 
αποφάσεις λαμβάνονται κατά πλειοψηφίαν των πα¬ 
ρόντων, υπερισχυούσης εν ισοψηφία της ψήφου του 
Προέδρου. 

4. Αι Αποφάσεις της Δ.Δ.Ε. επί σοβαρών θεμάτων, ως 
εκποιήσεως ακινήτων, τιμαλφών στοιχείων, αποδοχής 
ή αποποιήσεως δωρεών - κληρονομιών ή κληροδοσιών, 
ως και η άσκησις ενδίκων μέσων, υποβάλλονται προς 
έγκρισιν εις το οικείον Μητροπολιτικόν Συμβούλιον, 
εφαρμόζοντας τας διατάξεις του Κανονισμού περί Ιερών 


Προσκυνημάτων και ενεργούμενων υπό του Προέδρου 
της Δ.Δ.Ε. κατόπιν αποφάσεως αυτής. 

Άρθρον 6 

1. Η Διοικητική και Διαχειριστική Επιτροπή τηρεί και 
εποπτεύει δια του Ταμίου και του Γραμματέως τα ως 
κάτωθι βιβλία: 

α. Βιβλίον Πρωτοκόλλου εισερχομένης και εξερχομέ- 
νης Αλληλογραφίας. 

β. Βιβλίον Πρακτικών της Διοικητικής και Διαχειριστι¬ 
κής Επιτροπής (Δ.Δ.Ε.). 

γ. Βιβλίον Ταμείου (στοιχείων εσόδων και εξόδων). 

δ. Στέλεχος διπλοτύπων Γ ραμματίων Εισπράξεων. 

ε. Στέλεχος διπλοτύπων Ενταλμάτων Πληρωμών. (Εις 
έκαστον ένταλμα πληρωμής προσαρτάται αποδεικτικόν 
και παραστατικόν στοιχείον της πληρωμής). 

στ. Βιβλίον τιμαλφών και λοιπών κινητών περιουσιακών 
στοιχείων. 

ζ. Βιβλίον Κτηματολογίου, εις το οποίον καταγρά¬ 
φονται άπαντα τα ακίνητα περιουσιακά στοιχεία, που 
έχουν διατεθεί υπό την διαχείρισιν του Ιερού Προσκυνή¬ 
ματος, ως ορίζεται δια του υπ’ αριθμ. 8/1979 Κανονισμού 
της Ιεράς Συνόδου της Εκκλησίας της Ελλάδος. 

η. Βιβλία των τελουμένων εν τω Ναώ Ιερών Μυστηρίων. 

2. Τα λογιστικά και ταμειακά βιβλία του Ιερού Προ¬ 
σκυνήματος, ως και τα βιβλία πρακτικών, αριθμούνται 
κατά φύλλον και θεωρούνται, εις το τέλος και προ της 
χρήσεως αυτών, υπό του Σεβασμιωτάτου Μητροπολίτου 
Λαγκαδά. 

3. Διοικεί και διαχειρίζεται την εν γένει περιουσίαν 
του Ιερού Προσκυνήματος. 

4. Καταρτίζει και ψηφίζει τον προϋπολογισμόν και 
απολογισμόν αυτού, τους οποίους υποβάλλει πρός 
έγκρισιν εις το Μητροπολιτικόν Συμβούλιον. 

5. Μεριμνά δια την εύρυθμον λειτουργίαν αυτού. 

6. Αποφασίζει διά την πρόσληψιν και την αντιμισθί¬ 
αν του αναγκαιούντος λαϊκού υπηρετούντος προσω¬ 
πικού. 

7. Φροντίζει δια την αξιοποίησιν της κινητής και ακι¬ 
νήτου περιουσίας του Ιερού Προσκυνήματος. 

8. Αποφασίζει επί παντός ετέρου προκύπτοντος ζη¬ 
τήματος, το οποίον δεν προβλέπεται εις τον παρόντα 
Κανονισμόν. 

9. Μεριμνά δια την επακριβή τήρησιν και εφαρμογήν 
του παρόντος Κανονισμού. 

10. Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος. 

Αρθρον 7 

1. Το Νομικόν Πρόσωπον του Ιερού Προσκυνήματος 
εκπροσωπείται νομίμως εις πάσαν σχέσιν μετά παντός 
φυσικού ή νομικού προσώπου, οργανισμών, ιδρυμάτων, 
τραπεζών κ.λπ., ως και ενώπιον πάσης διοικητικής ή 
δικαστικής Αρχής υπό του Προέδρου της Δ.Δ.Ε. ή εις 
περίπτωση/ απουσίας ή κωλύμματος τούτου, υπό του 
νομίμου αναπληρωτού αυτού, ή εκ τινός μέλους αυτής 
οριζομένου υπό της Δ.Δ.Ε. Ως προς δε την δόσιν του 
όρκου υφ’ ενός των λαϊκών μελών της Δ.Δ.Ε, οριζομένου 
ειδικώς δια πράξεως της Δ.Δ.Ε. 

2. Ο Πρόεδρος υπογράφει όλας τας Πράξεις, αι οποίαι 
αφορούν εις το προσωπικόν, τα χρηματικά εντάλματα, 
τας πάσης φύσεως συμβάσεις, ως και παν έτερον έγ¬ 
γραφον του Ιερού Προσκυνήματος. 

3. Δια συμβάσεις συνεπαγομένας την εκ μέρους του 
Ιερού Προσκυνήματος εκποίησιν κινητών ή ακινήτων, την 
ανάληψιν εμπραγμάτου βάρους και εγγυητικής ευθύνης, 
απαιτείται ειδική Απόφασις της Δ.Δ.Ε. εγκρινομένη υπό 
του Μητροπολιτικού Συμβουλίου. 

4. Τον Πρόεδρον απάντα ή κωλυόμενον αναπληροί ο 
νόμιμος αναπληρωτής αυτού μόνον κατά τας μή εχού- 
σας οικονομικόν ή συναλλακτικόν χαρακτήρα πράξεις. 
Εις περίπτωσιν καθ’ ήν ο αναπληρωτής επίσης κωλύεται ή 
απουσιάζει, τον Πρόεδρον αναπληροί μόνον κατά τας μή 
εχούσας οικονομικόν ή συναλλακτικόν χαρακτήρα πράξεις, 
μέλος της Δ.Δ.Ε. δί αποφάσεως αυτής. Δια την διενέργειαν 
πράξεων οικονομικού ή συναλλακτικού χαρακτήρος, εκ 
μέρους του νομίμου αναπληρωτού του Προέδρου ή μέλους 
της Δ.Δ.Ε., απαιτείται ειδική Απόφασις αυτής και ειδικόν 
Συμβολαιογραφικόν πληρεξούσιον του Προέδρου. 

5. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τα Πρακτικά της Δ.Δ.Ε. 

6. Ο Ταμίας τηρεί τα αναφερόμενα υπό του παρόντος 
Κανονισμού διαχειριστικά βιβλία. 

7. Ο εκάστοτε Εφημέριος του Ιερού Προσκυνήματος 
τηρεί τα Βιβλία των τελουμένων εις το Ιερόν Προσκύ¬ 
νημα Μυστηρίων. 

Αρθρον 8 

Τα έσοδα του Ιερού Προσκυνήματος διατίθενται: 

α) Δια την συντήρησιν, τον εξωραϊσμόν και την επι¬ 
σκευήν του Ιερού Προσκυνήματος και των παραρτημά¬ 
των αυτού. 

β) Δια την μισθοδοσίαν του αναγκαιούντος προσωπικού 
του Ιερού Προσκυνήματος, ήτοι: των Ιεροψαλτών, των Νε- 
ωκόρων και του λοιπού βοηθητικού προσωπικού αυτού. 

γ) Δια την καταβολήν των νομίμων υποχρεώσεων 
αυτού. 

δ) Δια την ενίσχυσιν του ιεραποστολικού, φιλανθρω¬ 
πικού και εν γένει κοινωνικού έργου της Ιερός Μητρο- 
πόλεως Λαγκαδά. 

ε) Δια την οικονομικήν ενίσχυσιν και συντήρησιν, απο- 
περάτωσιν, ευπρεπισμόν και ανακαίνισιν Ιερών Ναών της 
Ιερός Μητροπόλεως Λαγκαδά. 

στ) Δια το Συνοδικόν Μέγαρον ποσοστόν πέντε επί 
τοις εκατό (5%) επί των ακαθαρίστων εσόδων αυτού (Κα¬ 
νονισμός Ιερός Συνόδου υπ’ αριθμ. 102/1998, Φ.Ε.Κ. 260/ 
τχ. Α720.11.1998). 

ζ) Αι δαπάναι του Ιερού Προσκυνήματος προβλέπονται 
δί αναγραφής κονδυλίων εις τον ετήσιον Προϋπολο¬ 
γισμόν, η αναθεώρησις του οποίου επιτρέπεται κατά 
την διάρκειαν του διαχειριστικού έτους, κατόπιν ητιο- 
λογημένης Αποφάσεως της Δ.Δ.Ε. και εγκρίσεως του 
Μητροπολιτικού Συμβουλίου. 

Αρθρον 9 

Δια την εύρυθμον και ομαλήν λειτουργίαν του Ιερού 
Προσκυνήματος συνιστώνται αι κάτωθι θέσεις: 

α) Μία (1) θέσις Εφημερίου, διοριζομένου κατά την 
διαδικασίαν του Νόμου. Κατά την κρίσιν του Προέδρου 
και τας ανάγκας του Ιερού Προσκυνήματος δύναται να 
αποσπασθεί ως Εφημέριος του ως άνω Προσκυνήματος 
Κληρικός εκ των υπηρετούντων παρά τη Ιερά Μητρο- 
πόλει Λαγκαδά, ή να ορίζεται εκ περιτροπής εφημερία 
των υπηρετούντων εις γειτονικός Ενορίας Ιερέων, διά 
Πράξεως του Σεβασμιωτάτου Μητροπολίτου. 


β) Δύο (2) θέσεις Ιεροψαλτών και μία (1) θέσις νεω- 
κόρου. 

γ) Θέσεις βοηθητικού ή και εξειδικευμένου προσω¬ 
πικού δια τας υπό του Κανονισμού προβλεπομένας 
υπηρεσίας. 

Αρθρον10 

Εις περίπτωσιν καταργήσεως του Ιερού Προσκυνήμα¬ 
τος, άπασα η κινητή και ακίνητος περιουσία αυτού, μετ’ 
εξόφλησιν των εν γένει υποχρεώσεων τούτου, περιέρχε¬ 
ται εις το Νομικόν Πρόσωπον της Ιερός Μητροπόλεως 
Λαγκαδά. 

Αρθρον 11 

Κατάργησις του Ιερού Προσκυνήματος ή τροποποίη- 
σις του παρόντος Κανονισμού γίνεται δί Αποφάσεως 
της Ιερός Συνόδου της Ιεραρχίας της Εκκλησίας της 
Ελλάδος, κατόπιν ομοφώνου αποφάσεως της Δ.Δ.Ε., 
εγκρινομένης υπό του Μητροπολιτικού Συμβουλίου και 
της Διαρκούς Ιερός Συνόδου, της Συνοδικής ταύτης 
Αποφάσεως δημοσιευομένης δια της Εφημερίδος της 
Κυβερνήσεως και του επίσημου Δελτίου της Εκκλησίας 
της Ελλάδος περιοδικού «ΕΚΚΛΗΣΙΑ». 

Αρθρον12 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ¬ 
νήσεως και το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον13 
Κάλυψις δαπάνης 

Εκ των διατάξεων του παρόντος Κανονισμού προκα- 
λείται δαπάνη μόνον εις βάρος του προϋπολογισμού του 
Νομικού Προσώπου της Ιερός Μητροπόλεως Λαγκαδά 
το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Εν Αθήναις τη 8η Οκτωβρίου 2010 

Ο Πρόεδρος 
| Ο Αθηνών ΙΕΡΩΝΥΜΟΣ 

-♦- 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 217/2010 
Περί καταργήσεως του ανακηρυχθέντος Ιερού Προσκυ- 
νηματικού Ναού «ΑΓΙΟΥ ΜΕΓΑΛΟΜΑΡΤΥΡΟΣ ΤΡΥ- 
ΦΩΝΟΣ ΝΕΑΣ ΛΕΥΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΣΤΟΡΙΑΣ» και του υπ’ αριθμ. 130/1999 Κανονισμού 
της Ιερός Συνόδου της Ιεραρχίας της Εκκλησίας της 
Ελλάδος, περί λειτουργίας, διοικήσεως και διαχειρί- 
σεως αυτού. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 59 του Ν. 590/1977 «Περί 
του Καταστατικού Χάρτου της Εκκλησίας της Ελλά¬ 
δος». 

2. Τας διατάξεις του υπ’ αριθμ. 130/1999 Κανονισμού της 
Ιεραρχίας της Εκκλησίας της Ελλάδος: «Περί λειτουργί- 

ας, διοικήσεως και διαχειρίσεως του Ιερού Προσκυνη- 
ματικού Ναού «ΑΓΙΟΥ ΜΕΓΑΛΟΜΑΡΤΥΡΟΣ ΤΡΥΦΩΝΟΣ 
ΝΕΑΣ ΛΕΥΚΗΣ» της Ιεράς Μητροπόλεως Καστοριάς» 
(Φ.Ε.Κ. 228/Α73.11.1999). 

3. Την υπ’ αριθμ. 2/29.8.2010 Πράξιν του Διοικητικού 
Συμβουλίου του ως άνω Ιερού Προσκυνήματος. 

4. Την υπ’ αριθμ. 2/666/2010 Πράξιν του Μητροπολιτι- 
κού Συμβουλίου της Ιεράς Μητροπόλεως Καστοριάς. 

5. Την υπ’ αριθμ. 28/30.8.2010 Πράξιν και την υπ’ αριθμ. 
396/31.8.2010 Πρότασιν του Σεβασμιωτάτου Μητροπολί¬ 
του Καστοριάς Σεραφείμ. 

6. Την από 2.9.2010 Εγκριτικήν Απόφασιν της Δ.Ι.Σ. 

7. Την από 8.10.2010 Απόφασιν Αυτής, ψηφίζει: 

Τον υπ’ αριθμ. 217/2010 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 217/2010 

«Περί καταργήσεως του ανακηρυχθέντος Ιερού Προ- 
σκυνηματικού Ναού «ΑΓΙΟΥ ΜΕΓΑΛΟΜΑΡΤΥΡΟΣ ΤΡΥ¬ 
ΦΩΝΟΣ ΝΕΑΣ ΛΕΥΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΣΤΟΡΙΑΣ» και του υπ’ αριθμ. 130/1999 Κανονισμού 
της Ιεράς Συνόδου της Ιεραρχίας της Εκκλησίας της 
Ελλάδος, περί λειτουργίας, διοικήσεως και διαχειρίσεως 
αυτού». 

Άρθρον1 

Ο διά της από 7.10.1999 Αποφάσεως της Ιεράς Συνό¬ 
δου της Ιεραρχίας της Εκκλησίας της Ελλάδος ανακη¬ 
ρυχθείς Ιερός Προσκηνυματικός Ναός «ΑΓΙΟΥ ΜΕΓΑ¬ 
ΛΟΜΑΡΤΥΡΟΣ ΤΡΥΦΩΝΟΣ ΝΕΑΣ ΛΕΥΚΗΣ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΑΣΤΟΡΙΑΣ» και ο ψηφισθείς υπ’ Αυτής 
υπ’ αριθμ. 130/1999 Κανονισμός (Φ.Ε.Κ. 228/Α73.11.1999) 
περί λειτουργίας, διοικήσεως και διαχειρίσεως αυτού 
καταργείται. 

Αρθρον 2 

Ο Ιερός Ναός του Αγίου Μεγαλομάρτυρος Τρύφω- 
νος Νέας Λεύκης από της δημοσιεύσεως του παρόντος 
Κανονισμού, υπάγεται εις το Ευαγές Εκκλησιαστικόν 
Ίδρυμα της Ιεράς Μητροπόλεως Καστοριάς υπό την 
επωνυμίαν: «Γενικόν Φιλόπτωχον Ταμείον Ιεράς Μητρο¬ 
πόλεως Καστοριάς» (Φ.Ε.Κ. 550/Β725.4.2005), ως Ιδρυ¬ 
ματικός Ναός αυτού. 

Αρθρον 3 

Ο παρών Κανονισμός ισχύει από της δημοσιεύσεως 
αυτού εις το επίσημον Δελτίον της Εκκλησίας της Ελ¬ 
λάδος «ΕΚΚΛΗΣΙΑ» και την Εφημερίδα της Κυβερνή- 
σεως. 

Αρθρον 4 

Εκ των διατάξεων του παρόντος Κανονισμού ουδεμία 
προκαλείται δαπάνη εις βάρος του Δημοσίου και του 
Προϋπολογισμού του Νομικού Προσώπου της Ιεράς Μη¬ 
τροπόλεως Καστοριάς. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Εν Αθήναις τη 8η Οκτωβρίου 2010 
Ο Πρόεδρος 

ΐ Ο Αθηνών ΙΕΡΩΝΥΜΟΣ 


(3) 

ΚΑΝΟΝΙΣΜΟΣ ΥΠ’ ΑΡΙΘΜ. 218/2010 
Περί τροποποιήσεως του υπ’ αριθμ. 195/2009 Κανονι¬ 
σμού «Περί λειτουργίας, διοικήσεως και διαχειρίσε¬ 
ως του Ιερού Προσκυνήματος “ΑΓΙΑΣ ΘΕΟΔΩΡΑΣ 
ΒΑΣΤΑ ΤΗΣ ΙΕΡΑΣ ΜΗΤΡΟΠΟΛΕΩΣ ΓΟΡΤΥΝΟΣ ΚΑΙ 
ΜΕΓΑΛΟΠΟΛΕΩΣ”. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 59 του Ν. 590/1977 «Περί του 
Καταστατικού Χάρτου της Εκκλησίας της Ελλάδος». 

2. Τας διατάξεις του άρθρου 11 του υπ’ αριθμ. 195/2009 
Κανονισμού «Περί τροποποιήσεως, συμπληρώσεως και 
αντικαταστάσεως των υπ’ αριθμ. 36/1986 και 157/2003 
Κανονισμών «Περί Λειτουργίας, Διοικήσεως και Διαχει¬ 
ρίσεως του Ιερού Προσκυνήματος “ΑΓΙΑΣ ΘΕΟΔΩΡΑΣ 
ΒΑΣΤΑ" της Ιεράς Μητροπόλεως Γόρτυνος και Μεγα- 
λοπόλεως» (Φ.Ε.Κ. 220/τ. Α75.11.2009). 

3. Την υπ’ αριθμ. 17/24.8.2010 Πράξιν της Διοικητικής 
και Διαχειριστικής Επιτροπής του Ιερού Προσκυνήματος 
«ΑΓΙΑΣ ΘΕΟΔΩΡΑΣ ΒΑΣΤΑ». 

4. Την υπ’ αριθμ. 31/25.8.2010 Απόφασιν του Μητροπο- 
λιτικού Συμβουλίου της Ιεράς Μητροπόλεως Γόρτυνος 
και Μεγαλοπόλεως. 

5. Την υπ’ αριθμ. 806/25.8.2010 Πρότασιν του Σεβασμι- 
ωτάτου Μητροπολίτου Γόρτυνος και Μεγαλοπόλεως 
Ιερεμίου. 

6. Την από 26.8.2010 Εγκριτικήν Απόφασιν της Διαρ¬ 
κούς Ιεράς Συνόδου και 

7. Την από 8.10.2010 Απόφασιν Αυτής, ψηφίζει: 

Τον υπ’ αριθμ. 218/2010 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 218/2010 

«Περί τροποποιήσεως του υπ’ αριθμ. 195/2009 Κανο¬ 
νισμού “Περί λειτουργίας, διοικήσεως και διαχειρίσεως 
του Ιερού Προσκυνήματος Αγίας Θεοδώρας Βάστα”, της 
Ιεράς Μητροπόλεως Γ όρτυνος και Μεγαλοπόλεως». 

Άρθρο 1 

Το άρθρον 7 του υπ’ αριθμ. 195/2009 Κανονισμού αντι¬ 
καθίσταται ως εξής: 

«Άρθρο 7 

1. Τα έσοδα του Ιερού Προσκυνηματικού Ναού Αγίας 
Θεοδώρας Βάστα Μεγαλοπόλεως διατίθενται: 

α) Δια την συντήρησιν και τον εξωραϊσμόν του Ιερού 
Προσκυνήματος και του περιβάλλοντος αυτού χώρου, 
ως και δια την ανέγερσιν νέου Ιερού Ναού. 

β) Δια τας δαπάνας λειτουργίας του Ιερού Προσκυνή¬ 
ματος, την αμοιβήν ιεροψαλτών, υπαλλήλων, οριζομένων 
υπό της Δ.Δ.Ε. κ.λπ. υποκειμένων εις την έγκρισιν του 
Μητροπολιτικού Συμβουλίου. 

Μετά την αφαίρεσιν των ως άνω δαπανών τα υπόλοι¬ 
πα εισοδήματα διατίθενται ως εξής: 

γ) Ποσοστόν είκοσι επί τοις εκατό (20%) πρός την 
Ιερόν Μητρόπολιν Γ όρτυνος καί Μεγαλοπόλεως. 

δ) Ποσοστόν είκοσι επί τοις εκατό (20%) πρός το 
Γενικόν Φιλόπτωχον Ταμείον της Ιεράς Μητροπόλεως 
Γ όρτυνος καί Μεγαλοπόλεως. 

ε) Ποσοστόν δεκαπέντε επί τοις εκατό (15%) υπέρ 
ανεγέρσεως και λειτουργίας του Γηροκομείου της Ιερός 
Μητροπόλεως Γόρτυνος καί Μεγαλοπόλεως. 

στ) Ποσοστόν πέντε επί τοις εκατό (5%) πρός την 
Κοινότητα Βάστας. 

ζ) Ποσοστόν πέντε επί τοις εκατό (5%) εις την Διαχει¬ 
ριστικήν Επιτροπήν του Ιερού Προσκυνήματος προκει- 
μένου να χορηγηθή εις χρήζοντας βοήθειαν απόρους, 
ασθενείς, φοιτητές κ.λπ. 

η) Ποσοστόν δεκαπέντε επί τοις εκατό (15%) πρός 
το Εκκλησιαστικόν Κέντρον της Ιερός Μητροπόλεως 
Γ όρτυνος καί Μεγαλοπόλεως. 

θ) Τα οριζόμενα υπό των Νόμων και των Αποφάσεων 
της Ιερός Συνόδου ποσοστά υπέρ ΤΑΚΕ, Αποστολικής 
Διακονίας, Συνοδικού Μεγάρου. Τα ανωτέρω ποσοστά 
(υπό στοιχεία γ, δ, ε, στ, η και θ) δύνανται να προσαυξη¬ 
θούν, κατόπιν αποφάσεως της Διοικητικής και Διαχειρι¬ 
στικής Επιτροπής (Δ.Δ.Ε.) του Ιερού Προσκυνήματος και 
εγκρίσεως του οικείου Μητροπολιτικού Συμβουλίου. 

2. Επιπροσθέτως δε, δύναται δί αποφάσεως της Δ.Δ.Ε. 
και εγκρίσεως του οικείου Μητροπολιτικού Συμβουλίου 
να προσφερθή οιαδήποτε οικονομική ενίσχυσις προς 
την Ιερόν Μητρόπολιν ή δια οιονδήποτε εκκλησιαστικόν 
φιλανθρωπικόν σκοπόν (π.χ. ανέγερσις και λειτουργία 
Γηροκομείου κ.λπ.) εκ του υπάρχοντος αποθεματικού 
κεφαλαίου του ιδρύματος αυτού». 

Αρθρο 2 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ- 
νήσεως και το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Άρθρο 3 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Ιερού Προσκυνήματος. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Εν Αθήναις τη 8η Οκτωβρίου 2010 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

(4) 

ΚΑΝΟΝΙΣΜΟΣ ΥΠ’ ΑΡΙΘΜ. 219/2010 
Περί τροποποιήσεως και αντικαταστάσεως δια νέου 
Κανονισμού του Κανονισμού λειτουργίας Πνευματι¬ 
κού και Πολιτιστικού Κέντρου Αγιός της Ιερός Μη¬ 
τροπόλεως Δημητριάδος και Αλμυρού. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2 και 45 παρ. 5 
του Ν. 590/1977 «Περί του Καταστατικού Χάρτου της 
Εκκλησίας της Ελλάδος». 

2. Τας διατάξεις της από 22.10.1990 Αποφάσεως του 
τότε Μητροπολίτου Δημητριάδος Χριστοδούλου περί 
συστάσεως Ειδικής Πνευματικής Οργανώσεως υπό την 
επωνυμίαν: «Πνευματικόν και Πολιτιστικόν Κέντρον Αγι¬ 
ός της Ιερός Μητροπόλεως Δημητριάδος» (Φ.Ε.Κ. 795/ 
τ. Β7 18.10.1990). 


3. Την υπ’ αριθμ. 1/2010 Πράξιν του Διοικητικού Συμβου¬ 
λίου του Πνευματικού και Πολιτιστικού Κέντρου Αγιός. 

4. Την από 21.6.2010 Απόφασιν του Μητροπολιτικού 
Συμβουλίου της Ιερός Μητροπόλεως Δημητριάδος και 
Αλμυρού. 

5. Την υπ’ αριθμ. 212/3.8.2010 Πράξιν και την υπ’ αριθμ. 
1109/4.8.2010 Πρότασιν του Σεβασμιωτάτου Μητροπολί¬ 
του Δημητριάδος και Αλμυρού Ιγνατίου. 

6. Την από 2.9.2010 Εγκριτικήν Απόφασιν της Διαρκούς 
Ιερός Συνόδου και 

7. Την από 8.10.2010 Απόφασιν Αυτής, ψηφίζει: 

Τον υπ’ αριθμ. 219/2010 Κανονισμόν «Περί τροποποι¬ 
ήσεως και αντικαταστάσεως δια νέου Κανονισμού του 
Κανονισμού λειτουργίας Πνευματικού και Πολιτιστικού 
Κέντρου Αγιός της Ιερός Μητροπόλεως Δημητριάδος 
και Αλμυρού», έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 219/2010 

«Περί λειτουργίας Πνευματικού - Πολιτιστικού Κέντρου 
και Εκκλησιαστικού Μουσείου Αγιός της Ιερός Μητρο¬ 
πόλεως Δημητριάδος και Αλμυρού». 

Αρθρον1 

Έδρα- Τίτλος- Σφραγίς 

1. Στην ενορία του Αγίου Αντωνίου Αγιός της Ιερός 
Μητροπόλεως Δημητριάδος και Αλμυρού ιδρύεται Εκ¬ 
κλησιαστικόν Ιδρυμα, το οποίον θα λειτουργή σε κτίριο 
που έχει ανεγερθεί για τον σκοπό αυτό, παραπλεύρως 
του Ιερού Ναού, με την επωνυμία «Πνευματικό - Πολιτι¬ 
στικό Κέντρο και Εκκλησιαστικό Μουσείο Αγιός». 

2. Έδρα του Ιδρύματος ορίζονται τα Γ ραφεία της Ιερός 
Μητροπόλεως Δημητριάδος και Αλμυρού εις Βόλον. 

3. Το Κέντρον φέρει ιδίαν σφραγίδα, στρογγύλην, εις 
την περιφέρειαν της οποίας αναγράφεται «ΙΕΡΑ ΜΗΤΡΟ- 
ΠΟΛΙΣ ΔΗΜΗΤΡΙΑΔΟΣ ΠΝΕΥΜΑΤΙΚΟΝ - ΠΟΛΙΤΙΣΤΙΚΟΝ 
ΚΕΝΤΡΟΝ ΚΑΙ ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΑΓΙΑΣ». Εις 
το κέντρον αυτής εξεικονίζεται η ιερά εικών του Αγίου 
Αντωνίου πολιούχου Αγιός. 

Αρθρον 2 
Σκοποί 

Σκοπός του Πνευματικού Κέντρου είναι η εκτός του 
Ιερού Ναού ανάπτυξις δραστηριοτήτων δια την πνευμα¬ 
τικήν οικοδομήν του λαού του Θεού και ιδιαίτερα: 

α) Η κατανόησις υπό των χριστιανών, και δη και των 
νέων, της αποστολής του ανθρώπου εις την κοινωνίαν. 

β) Η μεταξύ των Χριστιανών καλλιέργεια Ορθοδόξου Χριστι¬ 
ανικού φρονήματος και αύξησις αυτής της συνειδήσεως. 

γ) Η προσέγγισις των νέων εις τα ιδανικά της φυλής 
μας υπό την Ελληνορθόδοξη παράδοση και η επαγγελ¬ 
ματική προαγωγή αυτών. 

δ) Η ψυχαγωγία των νέων και όλων εν γένει των κατοί¬ 
κων εντός του πλαισίου των Χριστιανικών ιδεωδών, 

ε) Η καλλιέργεια της αγάπης προς όλας τας τέχνας 
και επιστήμας που ανάγουν το πνεύμα και δημιουργούν 
πολιτισμένη κοινωνία και 

στ) Η αξιοποίησις του πολιτιστικού πλούτου (εικόνων 
κειμηλίων, παλαιτύπων) της περιοχής Αγιός δια της συ- 
ντηρήσεως αυτού και την δημιουργίαν Μουσείου πρός 
προστασίαν και ασφάλειαν του. 

Άρθρον 3 

Μέσα προς επίτευξιν των σκοπών. 

Τοιαύτα είναι: 

α) Λειτουργία Κατηχητικών Σχολείων και Κύκλων Με¬ 
λέτης της Αγίας Γραφής δί όλας τας ηλικίας. 

β) Οργάνωσις φιλανθρωπικών, ψυχαγωγικών εκδηλώ¬ 
σεων και εκθέσεων. 

γ) Διοργάνωσις ομιλιών, διαλέξεων, προβολών θρη¬ 
σκευτικών, κοινωνικών, πολιτιστικών και ηθικών κινη¬ 
ματογραφικών ταινιών. 

δ) Λειτουργία Βιβλιοθήκης. 

ε) Λειτουργία Σχολής Βυζαντινής Μουσικής. 

στ) Κάθε άλλο μέσον το οποίον θα αποφασίζει κάθε 
φορά το Διοικητικόν Συμβούλιον. 

Άρθρον 4 

Κεντρική Οργάνωση- Διοίκηση 

Το Πνευματικόν Κέντρον διοικείται από 7 (επτά) μέλη 
και απαρτίζεται ως εξής: 

Πρόεδρος, ο εκάστοτε Μητροπολίτης Δημητριάδος 
και Αλμυρού, αναπληρούμενος υπό του εκάστοτε Αρχι¬ 
ερατικού Επιτρόπου Αγιάς και Μέλη, α) ο εφημέριος του 
Ιερού Ναού Αγίου Αντωνίου Αγιάς, β) δύο (2) μέλη του 
Εκκλησιαστικού Συμβουλίου Αγίου Αντωνίου και γ) τρία 
(3) μέλη λαϊκά, άνδρες και γυναίκες, που διακρίνονται 
δια την πνευματικήν των κατάρτισιν και ωριμότητα, ένα 
από κάθε ενορία της Αγιάς, δηλαδή ένα από την ενορίαν 
του Αγίου Αντωνίου, ένα από την ενορίαν του Αγίου Γε¬ 
ωργίου και ένα από την ενορίαν του Τιμίου Προδρόμου. 
Ολοι οι ανωτέρω διορίζονται δια μιαν τριετίαν υπό του 
Μητροπολίτου Δημητριάδος και Αλμυρού, ύστερα από 
έγγραφον πρότασιν του Αρχιερατικού Επιτρόπου Αγιός. 
Οι διορισθέντες έχουν το δικαίωμα του επαναδιορισμού. 
Το Δ.Σ. του Κέντρου συγκροτείται εις σώμα εκλέγον Αντι¬ 
πρόεδρον, Ταμίαν, Γραμματέα και μέλη. Οι μετέχοντες εις 
το Δ.Σ. προσφέρουν τας υπηρεσίας των αμισθί. 

Άρθρον 5 

Αρμοδιότητες του Διοικητικού Συμβουλίου 

Οι αρμοδιότητες του Διοικητικού Συμβουλίου είναι: 

Ιον) α. Αποφασίζει δια πάν θέμα αφορών εις την εκ- 
πλήρωσιν των σκοπών. 

β. Συνεργάζεται μετά των Εκκλησιαστικών Συμβουλί¬ 
ων όλων των ενοριών της επαρχίας Αγιός, ως επίσης 
και μετά της Τοπικής Αυτοδιοικήσεως και των τοπικών 
φορέων δια την προαγωγήν και επίτευξιν των σκοπών 
του. 

γ. Καταρτίζει τον ετήσιον προϋπολογισμόν και απο¬ 
λογισμόν του Κέντρου και υποβάλλει τούτους πρός 
έγκρισιν εις το Μητροπολιτικόν Συμβούλιον. 

δ. Μεριμνά δια την εξεύρεσιν οικονομικών πόρων και 
την καλήν και σωστήν λειτουργίαν του Κέντρου. 

2ον) α. Αι αποφάσεις λαμβάνονται κατά πλειοψηφί- 
αν. Εις περίπτωσιν ισοψηφίας υπερισχύει η ψήφος του 
Προέδρου. 

β. Συνέρχεται ανά τρίμηνον ή εκτάκτως, μετά από 
πρόσκλησιν του Προέδρου. 

γ. Αποφασίζει επί παντός ετέρου θέματος, δια το οποί¬ 
ον δεν γίνεται λόγος εις τον παρόντα Κανονισμόν. 

3ον) Η Ιερά Μητρόπολις Δημητριάδος και Αλμυρού 
ασκεί έλεγχον επί των αποφάσεων του Δ.Σ. εγκρίνουσα 
ή απορρίπτουσα ή τροποποιούσα αυτός. 


Άρθρον 6 

Δί Εσωτερικού Κανονισμού καταρτιζομένου υπό του 
Δ.Σ. και εγκρινομένου υπό του Μητροπολιτικού Συμβου¬ 
λίου καθορίζονται λεπτομερώς τα της λειτουργίας του 
Εκκλησιαστικού Μουσείου εις τον χώρον του Πνευματι¬ 
κού - Πολιτιστικού Κέντρου Αγιός. 

Άρθρον 7 

Το Πνευματικόν - Πολιτιστικόν Κέντρον διατηρεί δια¬ 
χειριστικά βιβλία (βιβλίον Πρακτικών Δ.Σ., Πρωτοκόλλου, 
Ταμείου, Κτηματολογίου Κινητών και Ακινήτων αντικει¬ 
μένων, Γραμμάτια Εισπράξεων και Εντάλματα Πληρω¬ 
μής). Άπαντα τα ανωτέρω βιβλία θεωρούνται υπό της 
Ιερός Μητροπόλεως Δημητριάδος και Αλμυρού. 

Άρθρον 8 

Πόροι του Πνευματικού Κέντρου είναι: 

α) Ετήσια επιχορήγησις του Ιερού Ναού Αγίου Αντω¬ 
νίου. 

β) Πάσα παροχή του Κράτους ή άλλη νόμιμος επιχο- 
ρήγησις υπό Φυσικών ή Νομικών Προσώπων. 

γ) Δωρεαί και κληρονομίαι υπέρ του Κέντρου. 

δ) Τα έσοδα από τας δεξιώσεις μνημοσύνων και κη¬ 
δειών εις την αίθουσαν του Κέντρου. 

ε) Πάν έτερον έσοδον μη προβλεπόμενον ανωτέρω 
και προερχόμενον εκ χρηστής πηγής. 

Άρθρον 9 

Διάθεσις των πόρων 

Οι ανωτέρω πόροι με απόφασιν του Δ.Σ. διατίθε¬ 
νται: 

α) Διά τον εξοπλισμόν του Ιδρύματος. 

β) Διά την προμήθειαν βιβλίων και διοργάνωσιν εορ¬ 
τών και εκδηλώσεων. 

γ) Δια δαπάνας λειτουργίας και συντηρήσεως του 
όλου συγκροτήματος. 

δ) Δια την αμοιβήν του τυχόν προσληφθησομένου 
προσωπικού. 

ε) Διά την επίτευξιν οιουδήποτε εκ των εξονομασθέ- 
ντων σκοπών. 

Το τυχόν χρηματικόν πλεόνασμα της διαχειρίσεως, 
κατατίθεται εις Λογαριασμόν του Ιερού Ναού Αγίου 
Αντωνίου, με την ένδειξιν «Πνευματικόν - Πολιτιστικόν 
Κέντρον και Εκκλησιαστικόν Μουσείον Αγιός». 

Αρθρον10 
Δωρηταί- Ευεργέται 

Το Διοικητικόν Συμβούλιον του Κέντρου δύναται να 
ανακηρύξη Δωρητάς και Ευεργέτας είτε εν ζωή, είτε 
μετά θάνατον, τη εγκρίσει του οικείου Μητροπολίτου. 

Αρθρον 11 

Επί παντός θέματος μη διαλαμβανομένου εις τον πα¬ 
ρόντα Κανονισμόν, αποφασίζει το Δ.Σ. του Κέντρου, τη 
εγκρίσει του Μητροπολίτου. 

Αρθρον 12 

Ο παρών Κανονισμός τροποποιείται υπό της Ιερός 
Συνόδου κατόπιν αποφάσεως του Διοικητικού Συμβου¬ 
λίου, εγκρινομένης υπό του οικείου Μητροπολιτικού 
Συμβουλίου και του Μητροπολίτου. 

Άρθρον 13 

Το Πνευματικόν Κέντρον καταργείται υπό της Ιερός 
Συνόδου κατόπιν αποφάσεως του Δ.Σ., εγκρινομένης 
υπό του Μητροπολιτικού Συμβουλίου της Ιερός Μητρο- 
πόλεως Δημητριάδος και Αλμυρού, όταν δεν εκπληρώνη 
τας εκκλησιολογικάς προϋποθέσεις του, ή όταν παρεκ¬ 
κλίνει του σκοπού του, ή αυτοί καταστούν ανέφικτοι. 
Κάθε κινητόν και ακίνητον περιουσιακόν στοιχείον, ακό¬ 
μη και οικονομικόν, μεταβιβάζεται εις τον Ιερόν Ναόν 
Αγίου Αντωνίου Αγιός. 

Αρθρον 14 

Ο παρών ΚΑΝΟΝΙΣΜΟΣ ισχύει από της δημοσιεύσε- 
ως αυτού εις το επίσημον Δελτίον της Εκκλησίας της 


Ελλάδος «ΕΚΚΛΗΣΙΑ» και την Εφημερίδα της Κυβερ- 
νήσεως. 

Αρθρον 15 

Εκ των διατάξεων του παρόντος Κανονισμού δεν 
προκαλείται δαπάνη εις βάρος του προϋπολογισμού 
του Πνευματικού Πολιτιστικού Κέντρου Αγιός του Ιερού 
Ναού Αγίου Αντωνίου Αγιός και της Ιερός Μητροπόλεως 
Δημητριάδος και Αλμυρού. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Εν Αθήναις τη 8η Οκτωβρίου 2010 

Ο Πρόεδρος 
| Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110€ 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η, 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΐΌΓη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - Ϊ3χ: 210 4071011 - ίηΙθΓΠΘΐ: ΓιΙΙρΥ/νννννν.βΙ.ςΐΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποοτέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποοτέλλεται ή να κατατίθεται στο Εθνικό Τυπογρα¬ 
φείο (Καποδιοτρίου 34, Τ.Κ. 104 32 Αθήνα). 

β Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ. 91 ·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ://νννννν·6ΐ.(]ΐ' - ί-ιτίίΐΙ: νναί)ηπ35ΐ£τ.£ΐ(5)£ΐ·ατ 











































































